open-index/open-wikipedia-markdown huggingface dataset:
வடக்கு காரோ மலை மாவட்டம்

**வடக்கு காரோ மலை மாவட்டம்**, இந்திய மாநிலமான மேகாலயாவின் மாவட்டங்களில் ஒன்று. இதன் தலைமையகம் ரேசுபேல்பாராவில் உள்ளது. இந்த மாவட்டத்தின் பரப்பளவு 1,113 சதுர கி.மீ பரப்பளவில் அமைந்துள்ளது. இந்த மாவட்டத்தில் 1,18,325 மக்கள் வாழ்கின்றனர்.

## சான்றுகள்

பகுப்பு:மேகாலயா மாவட்டங்கள்
பகுப்பு:வடக்கு காரோ மலை மாவட்டம்
பகுப்பு:இந்தியாவின் தன்னாட்சிப் பகுதிகள்
உழவன் (திரைப்படம்)

**உழவன்** (*Uzhavan*) 1993 ஆம் ஆண்டு நவம்பர் மாதம் தீபாவளிக்கு வெளியிடப்பட்ட இயக்குநர் கதிரினால் இயக்கப்பெற்ற தமிழ்த் திரைப்படமாகும். இப்படத்தில் நடிகர் பிரபு, நடிகைகள் பானுப்பிரியா, ரம்பா ஆகியோர் நடித்துள்ளனர். நடிகை ரம்பாவுக்கு இது முதல் திரைப்படமாகும். இசையமைப்பாளர் ஏ. ஆர். ரகுமான்  இப்படத்திற்கு இசையமைத்துள்ளார். 

## நடிகர், நடிகையர்
* பிரபு - சுந்தரம் 
* பானுப்ரியா
* ரம்பா - ஈஸ்வரி (விருந்தினர் தோற்றம்)
* விக்னேஷ்
* செந்தில்
* சின்னி ஜெயந்த்
* சுஜாதா - சுப்பம்மாள், சுந்தரத்தின் தாய்

## பாடல்கள்
இத்திரைப்படத்திற்கு ஏ. ஆர். ரகுமான் இசையமைத்திருந்தார். பாடல் வரிகளைக் கவிஞர் வாலி எழுதியிருந்தார்.

## மேற்கோள்கள்

## வெளி இணைப்புகள்
*https://www.imdb.com/title/tt0432173/

பகுப்பு:1993 திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1993 தமிழ்த் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:சுஜாதா நடித்த திரைப்படங்கள்
தென்மேற்கு காரோ மலை மாவட்டம்

**தென்மேற்கு காரோ மலை மாவட்டம்** இந்திய மாநிலமான மேகாலயாவின் மாவட்டங்களில் ஒன்று. இந்த மாவட்டத்தின் தலைமையிடமாக அம்பாதி நகரம் தேர்வு செய்யப்பட்டுள்ளது. இந்த மாவட்டம் 2012ஆம் ஆண்டில் உருவாக்கப்பட்டது. இந்த மாவட்டத்தின் உருவாக்க நிகழ்ச்சியில் அப்போதைய மேகாலயா முதல்வர் முகுல் சங்மா தலைமையேற்றார்.

## மக்கள் தொகை
இந்த மாவட்டத்தில் 1,72,495 மக்கள் வாழ்கின்றனர். இவர்களில் 87,135 ஆண்கள், ஏனையோர் பெண்கள் ஆவர். இந்த மாவட்டத்தில் 56.7% மக்கள் கல்வியறிவு பெற்றுள்ளனர்.

## சான்றுகள்

பகுப்பு:மேகாலயா மாவட்டங்கள்
பகுப்பு:தென்மேற்கு காரோ மலை மாவட்டம்
பகுப்பு:இந்தியாவின் தன்னாட்சிப் பகுதிகள்
அகர் நினைவுச் சின்னங்கள்

**அகர் நினைவுச் சின்னங்கள்**  *(Ahar Cenotaphs)*  என்பவை இந்தியாவின் இராசத்தான் மாநிலத்திலுள்ள  உதயப்பூருக்கு கிழக்கில் 2 கிலோமீட்டர் தொலைவில் அமைந்துள்ள அகர் நகரில் இருக்கும் அரச நினைவுச் சின்னங்களின் தொகுதியாகும். இந்தத் தளத்தில் 350 ஆண்டுகளுக்கு முன்னர் 
உதயப்பூர் இராச்சியத்தின் மகாராசாவினால் கட்டப்பட்ட 250 நினைவுச் சின்னங்களுக்கு மேல் உள்ளன. இங்கு தகனம் செய்யப்பட்ட 19 மகாராசாக்களின் நினைவாக சாவடிகள் நினைவுச் சின்னங்களாகக் கட்டப்பட்டுள்ளன.

## மேற்கோள்கள்

## புற இணைப்புகள்
* http://www.udaipur.org.uk/excursions/ahar.html
* http://www.indiasite.com/rajasthan/udaipur/ahar.html 

பகுப்பு:உதய்ப்பூர் மாவட்டம்
பகுப்பு:இராஜஸ்தான்
பகுப்பு:இந்தியக் கட்டிடக்கலை
இத்தாலி இராச்சியம்

**இத்தாலி இராச்சியம்** (*Kingdom of Italy*, ) என்பது சாடினிய அரசர் இரண்டாம் விக்டர் இம்மானுவேல் இத்தாலியின் அரசராக அறிவிக்கப்பட்டதும் 1861 இல் உருவாக்கப்பட்ட அரசாகும். இந்த அரசு இத்தாலிய ஐக்கியத்தின் விளைவாக சாடினிய இராச்சியத்தின் செல்வாக்கின் கீழ் உருவாக்கப்பட்டது. இந்த சாடினிய இராச்சியம் இதற்கு முன்னோடி அரசாகக் கருதப்படலாம். 1943 இல் இத்தாலி ஆட்சிமுறை மாற்றத்திற்கு உள்ளானது. இதன் மூலம் பாசிச தலைமைத்தும் நீக்கப்பட்டு சர்வாதிகாரி பெனிட்டோ முசோலினி சிறையிடப்பட்டு, உள்ளூர், தேசிய மட்டங்களில் அரசாங்கத்தின் பாசிச முறை ஒழிக்கப்பட்டது.

## உசாத்துணை

பகுப்பு:இராச்சியங்கள்
பகுப்பு:ஐரோப்பாவின் முன்னாள் நாடுகள்
ஐரோலி பாலம்

**ஐரோலி பாலம்** *(Airoli Bridge)* என்பது இந்தியாவின் மும்பை பெருநகர பகுதியில் அமைந்துள்ள ஒரு பாலம் ஆகும். இப்பாலம் மும்பை மற்றும் நவி மும்பை பகுதிகளை நேரடிச் சாலை மூலம் இணைப்பதற்காக கட்டப்பட்ட பாலமாகும். இப்பாலத் திட்டம் ஆப்கான் உள்கட்டமைப்பு நிறுவனத்தைச் சார்ந்த சுபோத் வி கமாட் என்பவரால் கட்டப்பட்டது. 1.03 கிலோமீட்டர் நீளமுள்ள இப்பாலம் ஐரோலி மற்றும் தானே-பெலாபூர் பகுதிகளின் வளர்ச்சிக்கு வித்திட்டது. மும்பை மாநில சாலை மேம்பாட்டு நிறுவனம் இப்பாலத்தைப் பயன்படுத்த பாதை வரியை வசூலித்தது.

ஒரு இணைப்புச் சாலை மூலமாக தானே பெலாபூர் சாலை மற்றும் கிழக்கத்திய விரைவு நெடுஞ்சாலை ஆகியனவற்றை இப்பாலம் இணைக்கிறது. இந்தப் பாலம், தானே-பெலாபூர் சாலையை ஐரோலியில் ஒரு சந்திப்பால் இணைக்கிறது. மற்றும் கிழக்கு விரைவு நெடுஞ்சாலையை குறுக்கிலும், கோரேகாவ்-முலுண்டு இணைப்புச் சாலையை மும்பையிலும் சந்திக்கிறது. வசி நகரியக் குடியிருப்பையும் மாங்குர்து பகுதியையும் இணைக்கும் வசி பாலத்திற்கு அடுத்தாதாக, ஐரோலி பாலம் மும்பையையும் நவி மும்பையையும் இணைக்கின்ற இரண்டாவது பாலமாகும்.

## மேற்கோள்கள்

பகுப்பு:இந்தியப் பாலங்கள்
ஆழிக்கோடு கலங்கரை விளக்கம்

**ஆழிக்கோடு கலங்கரை விளக்கம்** *(Azhikode lighthouse)* என்பது இந்திய நாட்டின்  கேரளாவில் கொடுங்ஙல்லூர் நகருக்கு மேற்கே சுமார் 8 கி.மீ.  தொலைவில் அமைந்துள்ளது. 1982 ஆம் ஆண்டு ஏப்ரல் 30 இல் இக்கலங்கரை விளக்கம் தொடங்கப்பட்டபோது இப்பகுதியில் வேறு கலங்கரை விளக்கம் எதுவும் கிடையாது. இக்கற்காரை கோபுரம்  30 மீட்டர் உயரம் கொண்டுள்ளது.

## தொழில்நுட்ப விவரங்கள்
1981 ஆம் ஆண்டு செப்டம்பர் 10 அன்று இங்கு மின்னொளி வழிகாட்டி நிறுவப்பட்டது. வெண்சுடர் குமிழ் விளக்குகள் அகற்றப்பட்டு உலோக ஆலைடு விளக்குகள் 1997 ஆம் ஆண்டு செப்டம்பர் 30 அன்று பொருத்தப்பட்டன. நேரடி இயக்கி அமைப்பும் இணைக்கப்பட்டு கலங்கரை விளக்கம் மேம்படுத்தப்பட்டது.

## மேற்கோள்கள்

பகுப்பு:திருச்சூர் மாவட்டம்
பகுப்பு:கேரளத்திலுள்ள கலங்கரை விளக்கங்கள்‎
பேப்பூர் கலங்கரை விளக்கம்

**பேப்பூர் கலங்கரை விளக்கம்** *(Beypore lighthouse)* என்பது இந்திய நாட்டின்  கேரளாவில் கோழிக்கோடு நகருக்கு அருகிலுள்ள பெரோக் நகரில் சாலியார் ஆற்றின் தென்கரையில் அமைந்துள்ளது. இந்த ஆறு பக்க கோபுரம் 30.48 மீட்டர் உயரம் கொண்டுள்ளது. கோபுரம் சிவப்பு மற்றும் வெள்ளை நிறப் பட்டைகளாகப் பூசப்பட்டுள்ளது. 1977 ஆம் ஆண்டு நவம்பர் 21 முதல் இக்கலங்கரை விளக்கம் செயல்பட்டு வருகிறது. உலோக ஆலைடு விளக்குகள் இங்கு ஒளி மூலமாகப் பயன்படுத்தப்படுகின்றன.

## மேற்கோள்கள்

## புற இணைப்புகள்
*http://kerala.bizhat.com/lighthouses.html

பகுப்பு:கோழிக்கோடு மாவட்டம்
பகுப்பு:கேரளத்திலுள்ள கலங்கரை விளக்கங்கள்
மேற்கு ஜைந்தியா மலை மாவட்டம்

**மேற்கு ஜைந்தியா மலை மாவட்டம்**, இந்திய மாநிலமான மேகாலயாவின் மாவட்டங்களில் ஒன்று. இந்த மாவட்டம் 3819 சதுர கி.மீ பரப்பளவில் அமைந்துள்ளது. இங்கு 295,692 மக்கள் வாழ்கின்றனர். இந்த மாவட்டத்தின் தலைநகராக ஜோவாய் நகரம் தேர்ந்தெடுக்கப்பட்டுள்ளது.

## சான்றுகள்

## இணைப்புகள்
*   மேற்கு ஜைந்தியா மலை மாவட்ட அரசின் தளம் 

பகுப்பு:மேற்கு ஜைந்தியா மலை மாவட்டம்
பகுப்பு:மேகாலயா மாவட்டங்கள்
பகுப்பு:இந்தியாவின் தன்னாட்சிப் பகுதிகள்
ஈரானியப் பீடபூமி

**பாரசிக பீடபூமி** (*Persian Plateau*) அல்லது **ஈரானியப் பீடபூமி** (*Iranian Plateau*) தென்மேற்கு ஆசியா, நடு ஆசியாவில் உருவாகியுள்ள நிலவியல் அமைப்பாகும். இது அராபிய, இந்தியத் தட்டுப் புவிப்பொறைகளுக்கு இடையே சிக்கியுள்ள யூரேசியத் தட்டுப் புவிப்பொறையின் அங்கமாகும்.  மேற்கில் சாக்ரோசு மலைகளும் வடக்கில் காசுப்பியன் கடலும்  கோபெட் தாகு மலைகளும் வடமேற்கில் ஆர்மேனிய மேட்டுநிலங்களும்  காக்கசசு மலைத்தொடரும் தெற்கில் ஓர்மூசு நீரிணையும்  பாரசீக வளைகுடாவும் கிழக்கில் பாக்கித்தானின் சிந்து ஆறும் எல்லைகளாக உள்ளன.

வரலாற்றுச் சிறப்புமிக்க இப்பகுதியில் ஈரானின் பார்த்தியா, மீடெசு, பெர்சிசு பகுதிகளும் தற்போது இழந்துள்ள பகுதிகளும் அடங்கியுள்ளன.
மேற்கு எல்லையாக உள்ள சாக்ரோசு மலைகளின் கிழக்குச் சரிவையும் இதன் பகுதியாகக் கொள்ளப்படலாம். "தாழ்நில குசெசுத்தானை" வெளிப்படையாக பிரித்தானிக்கா கலைக்களஞ்சியம் நீக்கி ஈலாத்தை  "மெசபொடோமிய சமவெளியிலிருந்து ஈரானியப் பீடபூமி வரை பரந்திருந்த" பகுதியாக வரையறுக்கின்றது.

ஈரானியப் பீடபூமி வடமேற்கில் காசுப்பியனிலிருந்து தென்கிழக்கே பலுச்சிசுத்தானம் வரை கிட்டத்தட்ட 2,000&nbsp;கிமீக்கு பரந்துள்ளது. இது ஈரானின் பெரும்பகுதி, ஆப்கானித்தான் மற்றும்  சிந்து ஆற்றுக்கு மேற்கிலுள்ள பாக்கித்தான் நாட்டுப் பகுதிகளில் அமைந்துள்ளது.  பரப்பளவுள்ள இந்தப் பீடபூமி கிட்டத்தட்ட தப்ரோசு, சிராசு, பெசாவர் மற்றும் குவெட்டா நகரங்களைக் கொண்டமைந்த நாற்கோணத்தில் அடங்கியுள்ளது. இது பீடபூமி என்று அழைக்கப்பட்டாலும் இது சமதளமாக இல்லாது பல மலைத் தொடர்களை அடக்கியுள்ளது; அல்போர்சில் உள்ள *தமாவந்து சிகரம்* மிக உயரமாக 5610 மீட்டரிலும் மத்திய ஈரானின்  *லுட் வடிநிலம்* 300 மீட்டருக்கு கீழாக தாழ்நிலையிலும் அமைந்துள்ளன.

## மேற்சான்றுகள்

## வெளி இணைப்புகள்
* 
* 

பகுப்பு:நில அமைப்புகள்
பகுப்பு:ஈரான்
பகுப்பு:ஆப்கானித்தான்
பகுப்பு:பாக்கித்தானிய மலைத்தொடர்கள்
அசீசு பாக்

**அசீசு பாக் வில்லா** ( *Aziz Bagh Villa*) என்பது எழுத்தாளரும் முன்னாள் இந்திய ஆட்சிப்பணி அலுவலருமான ஆசனுதீன் அகமது அவர்களுக்குச் சொந்தமான வரலாற்றுச் சிறப்புமிக்க குடியிருப்பு ஆகும். இந்தியாவின் ஐதராபாத்து நகரில் இது உள்ளது. 1899 ஆம் ஆண்டில் பாரசீக மற்றும் உருது மொழிக் கவிஞரான அசீசு யாங் பகதூர் இந்திய –செருமன் பாணியில் அசீசு பாக் வில்லாவைக் கட்டினார். 1997 ஆம் ஆண்டில் கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை நிறுவனம் இக்குடியிருப்புக்கு கலாச்சார பாரம்பரிய விருது வழங்கி சிறப்பித்துள்ளது.

அசீசு பாக்கின் பிரதான கட்டிடம் தற்போது ஐந்தாம் தலைமுறை பேரன்களான சம்சூதின் அகமது மற்றும் சாகீர் உதின் அகமது ஆகியோருக்கு சொந்தமாக உள்ளது.

சிறப்பு மிக்க இந்த பாரம்பரிய கட்டிடம் ஐதராபாத்து நகருக்கு பெருமை சேர்க்கிறது. சாகீர் உதின் அகமது தற்போது அமெரிக்காவில் வசிக்கிறார். அடிக்கடி அசீசு பாக்கு வீட்டிற்கு வந்து திரும்புவார். அமேசான் வெளியிட்ட “அசீசு பாக், கலாச்சார பாரம்பரியம்” என்ற ஒரு புத்தகத்தையும் எழுதியுள்ளார்.

ஐதராபாத்து நகரத்தின் பழைய நகரத்தில் உள்ள நூர்கான் சந்தை பகுதியில் அசீசு பாக் ஒரு முக்கிய அடையாளமாகும்.

## மேற்கோள்கள்

## புற இணைப்புகள்
* Aziz Bagh website

பகுப்பு:ஐதராபாத்து
பகுப்பு:இந்தியப் பண்பாடு
பசங்க 2 (திரைப்படம்)

**பசங்க 2**  என்பது 2015 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். குழந்தைகளுக்கான இத்திரைப்படத்தை, பசங்க, மெரினா திரைப்படங்களை இயக்கிய பாண்டிராஜ் இயக்கியிருந்தார். குழந்தைகள் நிஜேஷ், வைஷ்ணவி, ஆருஷ் ஆகியோர் அறிமுகமான இத்திரைப்படத்தில் சூர்யா, அமலா பால், ராம்தாஸ், வித்யா பிரதீப், கார்த்திக் குமார், பிந்து மாதவி ஆகியோரும் நடித்திருந்தனர்.

## கதைச்சுருக்கம்
## நடிகர்கள்
* சூர்யா - தமிழ் நாதன் 
* அமலா பால் - வெண்பா தமிழ் நாதன்
* ராம்தாஸ் - கதிர்
* வித்யா பிரதீப் - திவ்யா கதிர்
* கார்த்திக் குமார் - அகில் 
* பிந்து மாதவி - வித்யா அகில்
* மாஸ்டர் நிஷேஷ் - கவின் 
* பேபி வைஷ்ணவி - நைனா 
* மாஸ்டர் ஆருஷ் - அபிமன்
* பேபி தேஜஸ்வினி - காமாக்ஷி

## தயாரிப்பு
## பாடல்கள்

## விருதுகள்
* சிறந்த திரைப்படத்துக்கான தமிழக அரசின் திரைப்பட விருது (இரண்டாம் பரிசு)

## மேற்கோள்கள்

## வெளியிணைப்புகள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சூர்யா நடித்துள்ள திரைப்படங்கள்
பகுப்பு:அமலா பால் நடித்த திரைப்படங்கள்
திருவோணம் ஊராட்சி ஒன்றியம்

**திருவோணம் ஊராட்சி ஒன்றியம்** , தமிழ்நாட்டின் தஞ்சாவூர் மாவட்டத்தில் உள்ள பதினான்கு  ஊராட்சி ஒன்றியங்களில் ஒன்றாகும்.  

திருவோணம்  ஊராட்சி ஒன்றியம் முப்பது ஊராட்சி மன்றங்களைக் கொண்டுள்ளது. ஒரத்தநாடு வட்டத்தில் உள்ள  இந்த ஊராட்சி ஒன்றியத்தின் வட்டார வளர்ச்சி அலுவலகம் திருவோணத்தில் இயங்குகிறது.

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி,  திருவோணம்  ஊராட்சி ஒன்றியத்தின் மொத்த மக்கள் தொகை 86,953 ஆகும்.  அதில்  பட்டியல் இன மக்களின்  தொகை 20,434 ஆக உள்ளது.  பட்டியல் பழங்குடி மக்களின் தொகை 20 ஆக உள்ளது.

## ஊராட்சி மன்றங்கள்
திருவோணம் ஊராட்சி ஒன்றியத்தில் உள்ள முப்பது ஊராட்சி மன்றங்களின் விவரம்;

#அக்கரைவட்டம்
#அதம்பை
#அம்மன்குடி
#உஞ்சியாவிடுதி
#காடுவெட்டிவிடுதி
#காயாவூர்
#காரியவிடுதி
#காவாலிபட்டி
#கிளாமங்கலம்
#சங்கரநாதர்குடிகாடு
#சில்லாத்தூர்
#சிவவிடுதி
#சென்னியாவிடுதி
#சோழகன்குடிகாடு
#தளிகைவிடுதி
#திருநல்லூர்
#தெற்குகோட்டை
#தோப்புவிடுதி
#நெமிலி திப்பியாகுடி
#நெய்வேலி தெற்கு
#நெய்வேலி வடக்கு
#பணிகொண்டான்விடுதி
#பதிரன்கோட்டை தெற்கு
#பதிரன்கோட்டை வடக்கு
#பின்னையூர்
#பொய்யுண்டார்குடிகாடு
#வடக்குகோட்டை
#வெங்கரை
#வெட்டிகாடு
#வேட்டுவக்கோட்டை

## வெளி இணைப்புகள்
* தஞ்சாவூர் மாவட்டத்தின் 14  ஊராட்சி ஒன்றியங்களின் வரைபடம் 

## இதனையும் காண்க
* தமிழக ஊராட்சி ஒன்றியங்கள்
* தமிழ்நாடு ஊரக வளர்ச்சி மற்றும் ஊராட்சித் துறை
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:தஞ்சாவூர் மாவட்ட ஊராட்சி ஒன்றியங்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
இத்தாலியப் பேரரசு

**இத்தாலியப் பேரரசு** (*Italian Empire*; ) என்பது இத்தாலி இராச்சியத்தின் குடியேற்றங்கள், தங்கியிருந்த நாடுகள், விட்டுக்கொடுத்த பகுதிகள், சார்பு மண்டலங்கள், நம்பிக்கைக்குரிய பகுதிகள் ஆகியவற்றையும், 1946 இற்குப் பின்னான இத்தாலியையும் உள்ளடக்கியதும் ஆகும். 1882 இல் இத்தாலிய அரசால் அரசுடமையாக்கப்பட்ட செங்கடல் கடற்கரை பகுதியில் உள்ள அசாப் நகர் முதலாவது வெளிநாட்டு பிரதேசமாகியது. அடுத்த இரண்டு தசாப்தங்களில் ஐரோப்பாவின் கைப்பற்ற ஆப்பிரிக்க அதிகரித்தது.

## உசாத்துணை

## வெளி இணைப்புகள்
* Atlas of Italian colonies, written by Baratta Mario and Visintin Luigi in 1928

பகுப்பு:முன்னாள் பேரரசுகள்
சுரேஷ் சந்திர மேனன்

**'சுரேஷ் சந்திர மேனன்** ஓர் இந்தியத் திரைப்பட இயக்குநர், திரைப்பட நடிகர், ஒளிப்பதிவாளர் ஆவார். இவர் இயக்கி நடித்த புதிய முகம் தமிழ்த் திரைப்படத்தின் மூலமாக பரவலாக அறியப்படுகிறார். இவர் புகழ்பெற்ற இந்தியத் திரைப்பட நடிகை ரேவதியின் முன்னாள் கணவராவார்.

## மேற்கோள்கள்

## வெளியிணைப்புகள்
* 

பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:கேரள மக்கள்
பகுப்பு:தமிழ்த் திரைப்பட ஒளிப்பதிவாளர்கள்
பகுப்பு:இந்தியத் திரைப்பட ஒளிப்பதிவாளர்கள்
தென்மேற்கு காசி மலை மாவட்டம்

**தென்மேற்கு காசி மலை மாவட்டம்**, இந்திய மாநிலமான மேகாலயாவின் மாவட்டங்களில் ஒன்று. இதன் தலைமையகம் மாகிர்வாத் ஆகும்.இது மேற்கு காசி மலை மாவட்டத்தில் இருந்து பிரித்தெடுக்கப்பட்டது.

## சான்றுகள்

## இணைப்புகள்
*   மாவட்டத்தைப் பற்றிய விவரங்கள்

பகுப்பு:மேகாலயா மாவட்டங்கள்
பகுப்பு:தென்மேற்கு காசி மலை மாவட்டம்
பகுப்பு:இந்தியாவின் தன்னாட்சிப் பகுதிகள்
பலுச்சிசுத்தானம்

**பலோச்சிசுத்தான்** (*Balochistan*) அல்லது **பலுச்சிசுத்தான்** (*Baluchistan*) (, பொருள்: *பலூச்சிய மக்களின் நாடு*) தெற்கு-தென்மேற்கு ஆசியாவில் ஈரானியப் பீடபூமியில் அரபிக் கடலின் வடமேற்கே அமைந்துள்ள வறண்ட பாலைவன, மலைப்பாங்கான நிலப்பகுதியாகும். இது பலூச்சிய மக்கள் வாழும் இயல்பிடமாகும். 

இது தென்மேற்கு பாக்கித்தான், தென்கிழக்கு ஈரான் மற்றும் ஆப்கானித்தானின் தென்மேற்கு பகுதியில் சிறு பகுதியும் அடங்கியது. பலுச்சிசுத்தானின் தெற்கு பகுதி  மக்ரான் எனப்படுகின்றது.

இப்பகுதியில் மிகுந்த மக்களால் பேசப்படும் இரண்டாவது மொழியாக பஷ்தூன் மக்களின் பஷ்தூ மொழி உள்ளது. பிராகுயி மக்கள் பிராகுயி மொழி பேசுகின்றனர். பஞ்சாபியும் சிந்தியும் பாக்கித்தானிய பலுச்சிசுத்தானில் முதன்மை மொழியாகவும் இந்திகி மொழி ஆப்கானித்தானில் முதன்மை மொழியாகவும் விளங்குகின்றது.  பாக்கித்தானில் உருது இரண்டாம் மொழியாக உள்ளது. ஈரானிலும் ஆப்கானித்தானிலும் பாரசீக மொழி இரண்டாவது மொழியாக உள்ளது.

## மேற்கோள்கள்

பகுப்பு:ஈரான்
பகுப்பு:ஈரானின் புவியியல்
பகுப்பு:பாக்கித்தானின் புவியியல்
பகுப்பு:ஆப்கானித்தானின் புவியியல்
தெமெரெசுட்டு, நியூ ஜேர்சி

**தெமெரெசுட்டு** (**Demarest**) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் கவுன்டியில் அமைந்துள்ள ஒரு தன்னாட்சியுள்ள நகரமாகும்.
## பரப்பளவு
2010இன் மதிப்பீட்டின் அடிப்படையில் இப்பெருநகரம் 2.08 சதுர கிலோ மீற்றர் பரப்பளவைக் கொண்டுள்ளது. இதில் 0.01 சதுர கிலோ மீற்றர் பிரதேசம் நீரினால் சூழப்பட்டுள்ளது. மிகுதி 2.07 சதுர கிலோ மீற்றர் பிரதேசம் நிலத்தினாலும் சூழப்பட்டுள்ளது.

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 4,881 ஆகும். தெமெரெசுட்டு நகரத்தின் மக்கள் தொகை அடர்த்தி ஒரு கிலோ மீற்றருக்கு 2,361.8 குடிமக்கள் ஆகும்.

## மேற்கோள்கள்

பகுப்பு:பேர்கென் மாவட்ட நகரங்கள்
கிழக்கு ரதர்ஃபோர்ட்

**கிழக்கு ருதெர்போர்ட்** (**East Rutherford**) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்கென் மாவட்டத்தில் அமைந்துள்ள ஒரு பெருநகரமாகும். 
## பரப்பளவு
2010இன் மதிப்பீட்டின் அடிப்படையில் இப்பெருநகரம் 4.05 சதுர கிலோ மீற்றர் பரப்பளவைக் கொண்டுள்ளது. இதில் 0.34 சதுர கிலோ மீற்றர் நீரால் சூழப்பட்டுள்ளது. மிகுதி 3.71 சதுர கிலோ மீற்றர் நிலத்தினாலும் சூழப்பட்டுள்ளது.

## மக்கள் தொகை
ஐக்கிய அமெரிக்க நாடுகளின் மக்கள் தொகை கணக்கெடுப்பு, 2010 இன் அடிப்படையில், இந்நகரத்தின் மக்கள் தொகை 8,913 ஆகும். கிழக்கு ருதெர்போர்ட் நகரத்தின் மக்கள் தொகை அடர்த்தி ஒரு கிலோ மீற்றருக்கு 2,403.2 குடிமக்கள் ஆகும்.

## மேற்கோள்கள்

பகுப்பு:பேர்கென் மாவட்ட நகரங்கள்
நியூ அயர்லாந்து (தீவு)

**நியூ அயர்லாந்து** (*New Ireland*, பிசின மொழி: *Niu Ailan*, **நியூ ஐலான்**) என்பது பப்புவா நியூ கினியில் அமைந்துள்ள ஒரு பெரிய தீவாகும். இதன் பரப்பளவு ஏறத்தாழ 7,404&nbsp;கி.மீ.², மக்கள்தொகை ஏறத்தாழ 120,000 பேர். நியூ பிரிட்டன் தீவுக்கு வடகிழக்கே உள்ள இத்தீவு நியூ அயர்லாந்து மாகாணத்தின் மிகப் பெரிய தீவாகும். பிசுமார்க் தீவுக்கூட்டத்தில் உள்ள இவ்விரண்டு தீவுகளும் செயிண்ட் ஜோர்ஜசு கால்வாயால் பிரிக்கப்பட்டுள்ளன. இத்தீவின் நிருவாக மையம் அதன் வட முனையில் காவியெங் நகரில் உள்ளது. இத்தீவு செருமனியின் ஆட்சிக்குள்ளாயிருந்த போது "நியூமெக்லென்பெர்க்" (*Neumecklenburg*) என அழைக்கப்பட்டது.

## புவியியல்

பிசுமார்க் தீவுக்கூட்டத்தில் அமைந்துள்ள இத்தீவு துப்பாக்கியின் வடிவமைப்பை ஒத்தது. இதன் நீளம் கிட்டத்தட்ட 360 கிலோமீட்டர்கள் ஆகும். அகலம் 10&nbsp;கி.மீ. மிதல் 40&nbsp;கி.மீ. வரை வேறுபடுகிறது. நடுவில் உள்ள மலைப் பகுதிகள் மிகவும் செங்குத்தாகவும் கரடுமுரடாகவும் காணப்படுகின்றன. டாரோன் மலை மிக உயரமானது (2,379 மீட்டர்) உயரமானது. இத்தீவு நிலநடுக் கோட்டில் இருந்து 2 முதல் 5 பாகைகள் தெற்கே உள்ளது. பெரும்பாலான நிலப்பகுதி அடர்ந்த மழைக்காடாகும்.

நியூ அயர்லாந்து தென்மெற்கே பிசுமார்க் கடலாலும், வடகிழக்கே பசிபிக் பெருங்கடலாலும் சூழப்பட்டுள்ளது.

## வரலாறு
சுமார் 33,000 ஆண்டுகளுக்கு முன்னர் இன்றைய பப்புவா நியூ கினியில் இருந்து முதன் முதலாக மக்கள் இங்கு வந்து குடியேறினர் என நம்பப்படுகிறது. 3,000 ஆண்டுகளுக்கு முன்னர் லப்பித்தா பழங்குடி மக்கள் வந்தனர். நியூ அயர்லாந்தின் கபாய், மலகன், தும்புவான் ஆகிய மாவட்டங்கள் தற்போதும் இத்தீவுப் பழங்குடியினரின் பண்பாடுகளைப் பேணி வருகின்றன.

1616 ஆம் ஆண்டில் டச்சுக் கடலோடிகள் யாக்கோபு லெ மாயிர், வில்லெம் சோட்டென் ஆகியோர் இத்தீவில் வந்திறங்கிய முதலாவது ஐரோப்பியர் ஆவர். 1870கள், 1880களில், மார்க்கி டி ரேய்சு என்ற பிரான்சியர் நியூ பிரான்சு என்ற பெயரில் இங்கு ஒரு குடியேற்றத்தை ஆரம்பிக்க முயன்றார். இவர் இத்தீவுக்கு நான்கு முறை குடியேறிகளை அனுப்பினார். இவற்றில் ஒரு பயணத்தின் போது 123 குடியேறிகள் உயிரிழக்க வேண்டி ஏற்பட்டது.

1885 முதல் 1914 வரை செருமனியின் கட்டுப்பாட்டில் இருந்த செருமன் நியூ கினி இராச்சியத்தின் ஒரு பகுதியாக *நியூமெக்லென்பர்கு* என்ற பெயரில் இத்தீவு இருந்தது. செருமானியர்கள் இங்கு கொப்பரை உற்பத்தியில் பெரும் வெற்றி கண்டனர். தமது பொருட்களை ஏற்றுமதி செய்வதற்கு பெருஞ்சாலை ஒன்றையும் அமைத்தனர். இச்சாலை தற்போதும் பொலுமின்ஸ்கி நெடுஞ்சாலை என சேவையில் உள்ளது. முதலாம் உலகப் போரை அடுத்து நியூ அயர்லாந்து ஆத்திரேலியாவின் கட்டுப்பாட்டுக்குள் வந்தது. அவர்கள் இதற்கு நியூ அயர்லாந்து எனப் பெயரிட்டனர். 1942 சனவரியில், இரண்டாம் உலகப் போரின் போது, இத்தீவு சிறிது காலம் சப்பானியரின் கட்டுப்பாட்டில் இருந்தது.

## மேற்கோள்கள்

## வெளி இணைப்புகள்

*Entry at the லின்சோபிங் பல்கலைக்கழகம்
*Persée : Archaeological survey in southern New Ireland
*Wallaby extinctions at the Macropodid frontier

பகுப்பு:பப்புவா நியூ கினியின் தீவுகள்
பாக்யோங் வானூர்தி நிலையம்

**பாக்யோங் வானூர்தி நிலையம்**, இந்திய மாநிலமான சிக்கிமின் கேங்டாக்குக்கு அருகில் கட்டப்பட்டுள்ளது. இது  பரப்பளவில், பாக்யாங் நகரில் அமையவுள்ளது. இது சிக்கிமில் கட்டப்படும் முதல் விமான நிலையம் என்று குறிப்பிடத்தக்கது. இது காங்டாகிருந்து 27 கி.மீ. இங்கிருந்து இருந்து கொல்காத்தாவிற்கு நாளொன்றுக்கு ஒரே ஒரு விமானம் இயங்கிறது.

## சான்றுகள்

## இணைப்புகள்
*  சிக்கிமின் கிரீன்பீல்டு விமான நிலையத்தை பற்றி

பகுப்பு:சிக்கிமில் போக்குவரத்து
பகுப்பு:இந்திய வானூர்தி நிலையங்கள்
பகுப்பு:பாக்யோங் மாவட்டம்
சிக்கிமிய மக்கள்

**சிக்கிமிய மக்கள்** என்போர் இந்திய மாநிலமான சிக்கிமில் வாழும் மக்கள் ஆவர். இவர்களில் 13% லெப்சா இன மக்கள், 16% பூட்டியா இன மக்கள், 67% நேபாளிகள் ஆவர்.

இங்கு வாழும் மக்களில் நேபாளி மொழி பேசுவோர் அதிகமாக வாழ்கின்றனர். இவர்களை தவிர பூட்டியா மொழி, குரோமா மொழி, சோங்கா மொழி, லெப்சா மொழி உள்ளிட்ட மொழிகளை பேசுவோரும் வாழ்கின்றனர்.

வஜ்ராயன பவுத்த மதத்தை 28.1 சதவீத மக்கள் பின்பற்றுகின்றனர். இங்கு 75 மடாலயங்கள் உள்ளன.

இந்து சமயத்தை 57.75 சதவீத மக்கள் பின்பற்றுகின்றனர்.

## சான்றுகள்

பகுப்பு:சிக்கிமின் பண்பாடு
பகுப்பு:இந்தியர்கள்
கஞ்சன்சுங்கா தேசியப் பூங்கா

**கஞ்சன்சுங்கா தேசியப் பூங்கா**(*Khangchendzonga National Park*), இந்திய மாநிலமான சிக்கிமில் உள்ளது. இங்கிருக்கும் கஞ்சஞ்சங்கா மலையினால் இந்த பூங்காவுக்கு இப்பெயர் சூட்டப்பட்டது. இந்த மலைச்சிகரம்  உயரத்தை உடையது. உலகத்திலேயே உயரமான மூன்றாவது மலைச் சிகரமாக உள்ளது. இந்த பூங்கா  பரப்பளவில் அமைந்துள்ளது. இங்கு மான், பனிச்சிறுத்தை, இமயமலை வரையாடு ஆகிய விலங்குகள் வாழ்கின்றன.

இந்த பூங்கா மங்கன் மாவட்டத்திலும், கெய்சிங் மாவட்டத்திலும் அமைந்துள்ளது.

## தாவரங்கள்
இங்கு கருவாலி மரம், ஃபிர், மேப்பிள், உள்ளிட்ட தாவரங்களும், மருத்துவ மூலிகைச் செடிகளும் உள்ளன.

## விலங்குகள்
இங்கு பனிச்சிறுத்தை, இமயமலை வரையாடு, செந்நாய், தேன் கரடி, இமாலய கருங்கரடி, சிவப்பு பாண்டா, கண்ணாடி விரியன் உள்ளிட்டவை வாழ்கின்றன.

## போக்குவரத்து
*அருகிலுள்ள விமான நிலையங்கள்:
**பக்தோக்ரா விமான நிலையம், டார்ஜிலிங் மாவட்டம், மேற்கு வங்காளம்  ()
**கேங்டாக் ஹெலிப்பேடு, கேங்டாக் மாவட்டம், சிக்கிம்
*அருகிலுள்ள தொடர்வண்டி நிலையம்: புது ஜல்பாய்குரி தொடருந்து நிலையம், சிலிகுரி ()
*அருகிலுள்ள தேசிய நெடுஞ்சாலை: தே.நே 31ஏ
*அருகிலுள்ள நகரம்: கேங்டாக்

## இணைப்புகள்
* Goecha La : In search of Kangchenjunga by George Thengummoottil Documentary on Goechala Trek inside Kangchenjunga National Park

## சான்றுகள்

* கஞ்சன்சுங்கா தேசியப் பூங்கா

பகுப்பு:இந்திய தேசியப் பூங்காக்கள்
பகுப்பு:மங்கன் மாவட்டம்
பகுப்பு:சிக்கிம் புவியியல்
பகுப்பு:இந்தியாவில் உள்ள உலக பாரம்பரியக் களங்கள்
ராங்போ

**ராங்போ**, இந்திய மாநிலமான சிக்கிமின் பாக்யோங்  மாவட்டத்தில் உள்ளது. இந்த நகரம் மேற்கு வங்காளத்தின் சிக்கிம் எல்லைக்கு அருகிலுள்ளது. இது டீஸ்டா ஆற்றங்கரையில் அமைந்துள்ளது.
## தொடருந்து நிலையம்
ராங்போ ஊரில் தொடருந்து நிலையம் உள்ளது.
## மக்கள் தொகை
2001-ஆம் ஆண்டில் எடுக்கப்பட்ட கணக்கெடுப்பில், இங்கு 3,724 மக்கள் வசிப்பதாக கண்டறியப்பட்டுள்ளது. இவர்களில் 55% ஆண்கள், ஏனையோர் பெண்கள் ஆவர். இவர்களில் 70% மக்கள் கல்வியறிவு பெற்றுள்ளனர்.

## சான்றுகள்

பகுப்பு:சிக்கிம் மாநிலத்திலுள்ள ஊர்களும் நகரங்களும்
பகுப்பு:பாக்யோங் மாவட்டம்
சிங்தாம்

**சிங்தாம்**, இந்திய மாநிலமான சிக்கிமின்  பெரும்பாலும் கேங்டாக் மாவட்டத்திலும், ஓரளவு பாக்யோங் மாவட்டத்திலும் அமைந்துள்ள ஒரு நகரம். இது கேங்டாக்கில் இருந்து  தொலைவில் அமைந்துள்ளது.

சிங்டம் என்பது

## மக்கள் தொகை
2001ஆம் ஆண்டு மக்கள் தொகை கணக்கெடுப்பில், இங்கு 5431 மக்கள் வசிப்பது தெரிய வந்தது. இவர்களில் 56% பேர் ஆண்கள், ஏனையோர் பெண்கள் ஆவர். இவர்களில் 71% மக்கள் கல்வியறிவு பெற்றுள்ளனர்.

## போக்குவரத்து
;தொடருந்து வழி
*புது ஜல்பாய்குரி தொடருந்து நிலையம் 

## சான்றுகள்

பகுப்பு:சிக்கிம் மாநிலத்திலுள்ள ஊர்களும் நகரங்களும்
பகுப்பு:கேங்டாக் மாவட்டம்
இருசோடியம் பாசுபேட்டு

**இருசோடியம் பாசுபேட்டு** *(Disodium phosphate)* என்பது Na2HPO4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பலவகையான சோடியம் பாசுபேட்டுகளுள் ஒன்றான இச்சேர்மம் சோடியம் ஐதரசன் பாசுபேட்டு என்றும் ஆங்கிலத்தில் சுருக்கமாக DSP என்றும் அழைக்கப்படுகிறது. நீரிலி வடிவ உப்பாகவும் அதே சமயத்தில் 2,7,8 மற்றும் 12 வடிவ நீரேற்றுகளாகவும் இவ்வுப்பு காணப்படுகிறது. நீரிலி வடிவ உப்பு நீருறிஞ்சும் திறனுடனும்  நீரேற்று உப்புகள் யாவும் தண்ணீரில் கரையக் கூடியனவாகவும் உள்ளன.

## அமிலக்காரப் பண்புகள்
இரு சோடியம் ஐதரசன் பாசுபேட் நீர்க்கரைசலின் காரகாடித்தன்மைச் சுட்டெண் (pH) 8.0 மற்றும் 11.0 அளவுகளுக்கு இடையில் இருப்பதால் இது ஒரு மிதமான காரமாக கருதப்படுகிறது.

:HPO42−  +  H2O   \overrightarrow{\leftarrow}   H2PO4−  +  OH−

## தயாரிப்பு மற்றும் வினைகள்
பாசுபாரிக் அமிலத்துடன் சோடியம் ஐதராக்சைடு சேர்த்து நடுநிலையாக்கல் வினைக்கு உட்படுத்துவதன் மூலம் இரு சோடியம் பாசுபேட்டு தயாரிக்கலாம். 

:H3PO4  +  2 NaOH   →   HNa2PO4  +  2 H2O

தொழிற்சாலைகளில் இது இரண்டு படிநிலைச் செயல்முறைகளில் தயாரிக்கப்படுகிறது. இச்செயல்முறையில் இருகால்சியம் பாசுபேட்டுடன் சோடியம் பைசல்பேட்டு சேர்த்து வினைப்படுத்தப்படுகிறது. இங்கு கால்சியம் சல்பேட்டு வீழ்படிவாக உருவாகிறது.
:CaHPO4  +  NaHSO4   →   NaH2PO4  +  CaSO4

வினையில் உருவாகும் ஒருசோடியம் பாசுபேட்டு கரைசல் இரண்டாவது படிநிலையில் பகுதியாக நடுநிலையாக்கப்படுகிறது. 

:NaH2PO4  +  NaOH   →   HNa2PO4  +  H2O

## பயன்கள்
உணவு மற்றும் தண்ணீர் சிகிச்சையில் இருசோடியம் பாசுபேட்டுடன் முச்சோடியம் பாசுபேட்டு இணைத்து பயன்படுத்தப்படுகிறது. உணவுகளில், காரகாடித்தன்மைச் சுட்டெண்ணை (pH) சரிசெய்யப் பயன்படுத்தப்படுகிறது. செறிவூட்டப்பட்ட பால் தயாரிப்பில் உறைதலை தடுக்க இதன் இருப்பு பயன்படுகிறது. தூளாக்கப்பட்ட உணவுக் கூட்டுப் பொருட்கள் உறைதலையும் , நீர் தூய்மையாக்கலின் போது கால்சியம் செதில்கள் உருவாவதையும் இவ்வுப்பு ஒடுக்குகிறது. சிலவகையான தூய்மையாக்கிகளிலும் இது காணப்படுகிறது. திண்மநிலையில் உள்ள இருசோடியம் பாசுபேட்டை சூடுபடுத்துவதால் நான்கு சோடியம் பைரோபாசுபேட்டு என்ற சேர்மம் கிடைக்கிறது. 

:2 HNa2PO4   →   Na4P2O7  +  H2O

மலச்சிக்கல் சிகிச்சையில் அல்லது முன்குடல் சுத்தம் செய்ய, ஒருகார மற்றும் இருகார சோடியம் பாசுபேட்டுகள் மலமிளக்கியாக பயன்படுத்தப்படுகின்றன.

## மேற்கோள்கள்

பகுப்பு:சோடியம் சேர்மங்கள்
பகுப்பு:பாசுபேட்டுகள்
லிட்டில் பெரி

**லிட்டில் பெரி** (Little Ferry) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் பேர்ஜென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

## பரப்பளவு
2010இன் மதிப்பீட்டின் அடிப்படையில் இந்நகரம் 4.409 சதுர கிலோ மீற்றர் பரப்பளவைக் கொண்டுள்ளது. இதில் 3.822 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.587 சதுர கிலோ மீற்றர் பிரதேசம் நீரினால் சூழப்பட்டுள்ளது.

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 10,626 ஆகும். லிட்டில் பெரி நகரத்தின் மக்கள் தொகை அடர்த்தி ஒரு கிலோ மீற்றருக்கு 2,780.0 குடிமக்கள் ஆகும்.

## மேற்கோள்கள்

பகுப்பு:பேர்கென் மாவட்ட நகரங்கள்
சிக்கிம் அரசு

**சிக்கிம் அரசு**, இந்திய மாநிலமான சிக்கிமின் அரசாகும். இது செயலாக்கப் பிரிவு, நீதித்துறை, சட்டவாக்க அவை ஆகிய மூன்றையும் உள்ளடக்கியது.
மாநிலத்தின் தலைவராக ஆளுநர் இருப்பார். இவர் குடியரசுத் தலைவரால் நியமிக்கப்படுவார். அரசின் தலைமையகம், சட்டமன்றம் ஆகியவை கேங்டாக்கில் உள்ளன. அரசின் தலைவராக முதலமைச்சர் செயல்படுவார். மாநிலத்தின் நீதித்துறைக்கு தலைமை வகிப்பது உயர்நீதிமன்றமாகும். இதன் கீழ் கீழ்நிலை நீதிமன்றங்களும் இயங்குகின்றன.

தற்போதைய சட்டமன்றம் ஓரவை முறைமை கொண்டது. இதில் 32 சட்டப் பேரவை உறுப்பினர்கள் இருப்பர். இவர்கள் அதிகபட்சமாக ஐந்தாண்டு காலம் பதவியில் இருப்பர்.

## சான்றுகள்

பகுப்பு:சிக்கிம் அரசு
பகுப்பு:இந்திய மாநிலங்களின் அரசுகள்
கொச்சின் இல்லம்

**கொச்சின் இல்லம்** *(Cochin House)* என்பது கொச்சின் மகாராசாவுக்குச் சொந்தமான தில்லியில் உள்ள முன்னாள் குடியிருப்பு  ஆகும். யந்தர் மந்தர் சாலை 3 என்ற முகவரியில் இவ்வீடு அமைந்துள்ளது. கொச்சின் மாநிலத்தின் அரண்மனை என்றும் இவ்வில்லம் அழைக்கப்படுகிறது. 

## வரலாறு

இவ்வீடு முதலில் ஒரு பஞ்சாபியான சுசன் சிங் என்ற வீடுநில விற்பனையாளரால்  அவரது தனிப்பட்ட குடியிருப்பாகக் கட்டப்பட்டது. 1911 ஆம் ஆண்டில் புதுதில்லியை தலைநகரமாக பிரித்தானிய அரசு அறிவித்தபோது சுசன் சிங் மற்றும் அவருடைய மகன் சோபா சிங்  இருவரும் புதுதில்லியின் கட்டுமானத் திட்டத்தில் மூத்த துணை ஒப்பந்ததாரர்களாக பொறுப்பேற்றனர். புதுதில்லி நகர கட்டமைப்புத் திட்டத்திற்காக இக்கட்டிடம் 1911 ஆம் ஆண்டில் கட்டி முடிக்கப்பட்டது. இவ்வில்லத்திற்கு வியூகுந்து என்று முதலில் பெயரிடப்பட்டது. அக்காலத்தில் புதுதில்லியின் மிகமுக்கியமான ஒரு நில அடையாளமாக இவ்வில்லம் இருந்தது.

புதிய பிரித்தானிய இந்தியாவின் அரசியலமைப்பின் ஒரு பகுதியாக, இந்திய சுதேச அரசுகளை பிரதிநிதித்துவப்படுத்துவதாக இந்திய பாராளுமன்றத்தில் இந்திய பிரபுக்களுக்காக ஒர் அறை உருவாக்கப்படவேண்டும். இதன் விளைவாக இந்திய பிரபுக்கள் புது தில்லிக்கு வருகை தந்து செயல்பாடுகளில் கலந்து குரல் கொடுப்பது அவசியமாகிப் போனது. 1920 ஆம் ஆண்டில் கொச்சியினை ஆட்சி செய்த கொச்சி மகாராசா, எச்.எச்.ராசா ராமவர்மா, வியூகுந்து வீட்டை சோபாசிங்கிடமிருந்து வாங்கினார். பின்னர் இதை கொச்சின் மாநில அரண்மனை என்று மாற்றம் செய்தார்.

இந்திய சுதந்திரத்திற்குப் பின் கொச்சின் இந்தியாவுடன் சேர்ந்த பிறகு இவ்வில்லம் கேரள  அரசாங்கத்தின் சொத்தாக மாறியது. தற்பொழுது கேரளா இல்ல வளாகமாக விரிவடைந்து மத்திய அரசாங்கத்திற்கான கேரள தூதரகமாக இயங்குகிறது.

## மேற்கோள்கள்

பகுப்பு:கொச்சி
பகுப்பு:தில்லி அரண்மனைகள்
பகுப்பு:கேரள அரசு
பகுப்பு:தில்லியில் உள்ள அரசு கட்டடங்கள்
தோங்கிரி கோட்டை

**தோங்கிரி கோட்டை அல்லது தோங்கிரி மலைக்கோட்டை***(Dongri Fort or Dongri Hill Fort)* என்பது இந்தியாவின் மும்பை மாநிலத்தில் உள்ள ஒரு கோட்டையாகும். உள்ளூரில் இக்கோட்டை இர்மித்ரி கோட்டை என்று அழைக்கப்படுகிறது. தோங்கிரி பகுதியில் உள்ள இக்கோட்டை 1739 ஆம் ஆண்டில் மாராட்டியர்களின் ஆட்சிக்குட்பட்ட பகுதியாக இருந்தது. அப்போது உள்ளூரில் இருந்தவர்களும் அங்கிருந்த தேவாலய நிர்வாகமும் இக்கோட்டை பராமரிப்பைக் கவனித்து வந்தன, சில பழுதுபார்க்கும் பணிகளையும் மேற்கொண்டன. ஒவ்வொரு ஆண்டும், அக்டோபர் மாதத்தில், பாத்திமா எங்கள் பெண்மணி என்ற விருந்து நிகழ்ச்சி இங்குக் கொண்டாடப்படுகிறது. சுற்றுப்புற கிராமங்களில் இருந்து பொதுமக்கள் பலர் தங்களுடைய தொழுகைக்காக அங்கு வந்து தொழுகின்றனர். இக்கோட்டையில் இருந்து 360 பாகை கோணத்தில் சுற்றுப்புறம் முழுவதையும் ஒருவரால் காணமுடியும். மேற்கில் அரபிக் கடல், வடக்கில் வசாய் கோட்டை, கிழக்கில் போரிவாலி தேசியப் பூங்கா மற்றும் தெற்கில் எசல் உலகம் மற்றும் தண்ணீர் உலகம் என்ற உல்லாசத் தண்ணீர்ப் பூங்கா ஆகியன இருக்கின்றன.

## மேற்கோள்கள்

* Forts in Maharashtra 
* Forts in Mumbai need urgent restoration

பகுப்பு:மும்பை
பகுப்பு:மகாராட்டிர கோட்டைகள்
எம்16 மரைகுழல் துப்பாக்கி

**எம்16 நீள் துப்பாக்கி** (*M16 rifle*, அலுவலகப் பெயர்: *Rifle, Caliber 5.56&nbsp;mm, M16*) என்பது ஐக்கிய அமெரிக்க படைத்துறையின் ஏஆர்-15  நீள் துப்பாக்கியின் தழுவலாகும். மூல எம்16 ஒரு "தெரிவு சுடுதல்", 20-குண்டு கொள்ளளவு கொண்ட 5.56×45மிமி நீள் துப்பாக்கியாகவிருந்தது.

1963 இல், எம்16 ஐக்கிய அமெரிக்க ஆயுதப் படைகள் சேவையில் இணைக்கப்பட்டு, வியட்நாம் போர் காலத்தில் காட்டுப் போர் நடவடிக்கைகளுக்காக பயன்படத் தொடங்கியது.

## குறிப்புகள்

## உசாத்துணை

## வெளி இணைப்புகள்

* Colt's Manufacturing: The M16A4 Rifle
* PEO Soldier M16 fact sheet 
* AR15.com, the largest M16/AR-15 Resource on the Web
* The Gun Zone: A 5.56 mm Timeline 
* The AR-15/M16 Magazine FAQ
* Combat Training with the M16 Manual (பி.டி.எவ்)
* Rifle Marksmanship M16A1, M16A2/3, M16A4 and M4 Carbine (Army Field Manual)
* 
* 
* 
* 
* 
* Operator's Manual for Rifle, 5.56 mm, M16A2; Rifle 5.56 mm, M16A3; Rifle, 5.56 mm, M16A4; Carbine, 5.56 mm, M4; Carbine, 5.56 mm, M4A1 
* M16 in parts (German)
* Early M16 rifles

பகுப்பு:தாக்குதல் மரைகுழல் துப்பாக்கிகள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
இந்திய பாதுகாப்பு அச்சகம் மற்றும் நாணயங்கள் உற்பத்திக் கழகம்

**இந்திய  பாதுகாப்பு அச்சகம் மற்றும் நாணயம் உற்பத்திக் கழகம்**, (Security Printing and Minting Corporation of India Limited) (SPMCIL)  என்பது இந்திய அரசின் நிறுவனமாகும். மத்தியப் பிரதேசத்தின் ஹோசங்காபாத் நகரத்தில் செயல்படும்  இந்நிறுவனம் பணத் தாள்கள், வங்கி பண முறி தாள்கள் (bank notes), நாணயங்கள், நீதிமன்ற சார்பற்ற வில்லை, அஞ்சல் வில்லைகள் மற்றும் அரசு சார்பான ஆவணத் தாள்களை அச்சிடுகிறது.இந்திய அரசின் நிதித் துறையின் கீழ் இயங்கும்  இந்நிறுவனம் 2006 ஆம் ஆண்டில் துவக்கப்பட்டது. நான்கு  காகித அச்சகங்களும், நான்கு நாணயச்சாலைகளும், ஒரு காகித ஆலைகளும் கூடிய ஒன்பது அலகுகளை இக்கழகம் கொண்டுள்ளது.

## அலகுகள்

### அச்சகங்கள்
இந்திய  பாதுகாப்பு அச்சகம் மற்றும் நாணயம் உற்பத்திக் கழகம்  நான்கு அச்சகங்களை கொண்டுள்ளது. பணத் தாள்கள், (Currency Note Press) (CNP), வங்கி முறி தாள்கள் (Bank Note Press) (BNP), அரசு ஆவணங்கள் மற்றும் முத்திரை தாள்கள் அச்சிடும் அச்சகங்கள் கொண்டுள்ளது பணத்தாள் அச்சிடும் அச்சக ஆலை 1928 ஆம் ஆண்டில் நாசிக்கில் நிறுவப்பட்டது.  பணத்தாள் அச்சிடும் அச்சகம், மகாராஷ்டிரம் மாநிலத்தின் நாசிக்கிலும், வங்கி பண முறி தாள்கள் மைசூர் மற்றும் மத்தியப்பிரதேச மாநிலத்தில் தேவாஸ் நகரத்தில் உள்ளது. இவ்வலகுகள் இந்திய பணத் தாள்களை அச்சிடுகிறது.
 மேலும் அச்சகத்திற்கு தேவையான மை (ink  உற்பத்தி செய்கிறது.  
மேலும் பயண ஆவணங்கள் (travel documents) அஞ்சல் வில்லைகள் மற்றும் இந்திய அரசுக்கு தேவையான மற்ற ஆவணங்களை உற்பத்தி செய்கிறது.

### நாணயச்சாலைகள்
இந்திய  பாதுகாப்பு அச்சகம் மற்றும் நாணயம் உற்பத்திக் கழகம் ,  மும்பை, ஹைதராபாத், கொல்கத்தா, மற்றும் நொய்டாவில் இந்திய நாணயங்களை அச்சிடும் ஆலைகளைக்  கொண்டுள்ளது. இவ்வலகுகள் நாணயங்களை வெளியிடுவதுடன், இந்திய அரசு வழங்கும்  உலோக விருதுகள் மற்றும் பட்டயங்களையும் உருவாக்கிறது.

### காகித ஆலைகள்
இந்திய அரசின் பாதுகாப்பு தாள்கள் உற்பத்தி செய்யும் காகித ஆலை, மத்தியப்பிரதேச மாநிலத்தில் உள்ள ஹோசங்கபாத் நகரத்தில் 1968 ஆம் ஆண்டில் நிறுவப்பட்டது. இந்த அச்சகம் பணத் தாள்கள், வங்கி பண முறி தாள்கள் மற்றும் நீதிமன்றம் சார்பற்ற முத்திரை வில்லைகள் தயாரிக்க பயன்படும் காகிதங்கள் உற்பத்தி செய்கிறது.

## மேற்கோள்கள்

## வெளி இணைப்புகள்
* Security Printing and Minting Corporation of India Limited (SPMCIL)
* Bank Note Paper Mill India Private Limited(BNPM)
*  அதிர்ச்சி: ரூ.30 ஆயிரம் கோடி மதிப்பிலான 1000 ரூபாய் நோட்டுகளை தவறாக அச்சடித்த ரிசர்வ் வங்கி 

பகுப்பு:இந்திய அரசுத்துறை நிறுவனங்கள் 
பகுப்பு:இந்திய அரசு அமைப்புகள்
பிசுமார்க் தீவுக்கூட்டம்

**பிசுமார்க் தீவுக்கூட்டம்** (*Bismarck Archipelago*) பப்புவா நியூ கினியில் உள்ள ஒரு தீவுப் பகுதி ஆகும். இத்தீவுக்கூட்டம் அமைதிப் பெருங்கடலின் மேற்கே, நியூ கினியின் வடகிழக்குக் கரைக்கப்பால் அமைந்துள்ளது. இதன் மொத்தப் பரப்பளவு 50,000 சதுரகிலோமீட்டர்கள் ஆகும்.

## வரலாறு
இங்குள்ள தீவுகளுக்கு 33,000 ஆண்டுகளுக்கு முன்னர் நியூ கினியில் இருந்து பழங்குடியினர் பிசுமார்க் கடல் வழியாகவோ அல்லது தற்காலிகமாக உருவாகிய நிலப் பாலம் வழியாகவோ இங்கு வந்து குடியேறியதாக நம்பப்படுகிறது. பின்னர் லப்பித்தா பழங்குடியினர் இங்கு வந்தனர்.

1616 இல் நெதர்லாந்தில் இருந்து வில்லெம் சோர்ட்டன் என்பவர் இங்கு வந்தார். 1884 ஆம் ஆண்டில் செருமனியின் கட்டுப்பாட்டில் வரும் வரை இங்கு ஐரோப்பியரின் வருகை குறைவாகவே இருந்தது. செருமனியின் அரசுத்தலைவர் ஒட்டோ ஃபொன் பிஸ்மார்க்கின் நினைவாக இத்தீவுக் கூட்டத்திற்கு பிசுமார்க் எனப் பெயரிடப்பட்டது.

1888 மார்ச் 13 இல் ரிட்லர் தீவில் எரிமலை வெடித்ததை அடுத்து இங்கு பெரும் ஆழிப்பேரலை உருவானது. எரிமலை வெடித்து அதன் குழம்புகள் அனைத்தும் கடலினுள் வீசப்பட்டதனால் சிறிய குழிவு ஏரி ஒன்று உருவானது.

முதல் உலகப் போர் ஆரம்பித்ததை அடுத்து, 1914 ஆம் ஆண்டில் ஆத்திரேலியக் கடற்படையினர் இத்தீவுக்கூடத்தைக் கைப்பற்றினர். உலக நாடுகளின் அமைப்பு ஆத்திரேலியாவை இதன் ஆட்சியாளராக ஏற்றுக் கொண்டது. இரண்டாம் உலகப் போர்க் காலத்தில் சிறிது காலம் சப்பானின் பிடியில் இருந்த இத்தீவுக் கூட்டத்தை ஆத்திரேலியா மீண்டும் கைப்பற்றியது. 1975 இல் பப்புவா நியூ கினி விடுதலை அடைந்த போது இத்தீவுகளும் அந்நாட்டிடம் கொடுக்கப்பட்டது.

## புவியியல்
பிசுமார்க் தீவுக்கூட்டத்தில் உள்ள பெரும்பாலான தீவுகள் உயர் தீவுகள் ஆகும். இவற்றின் மொத்த நிலப்பரப்பு 49,700 சதுரகிலோமீட்டர்கள் ஆகும்.

* மானுசு மாகாணம் (''வரைபடத்தில் இல. 9)
** ஆட்மிரால்ட்டி தீவுகள் 18 தீவுகளை உள்ளடக்கியது.
*** மானுசுத் தீவு, முக்கிய தீவு
*** லாசு நேகுரோசு தீவு
*** லோவு தூவு
*** இந்துரோவா தீவு
*** தொங் தீவு
*** பாலுவான் தீவு
*** பாக் தீவு
*** பர்டி தீவு
*** இரம்புத்தியோ தீவு
*** செயிண்ட் அன்ட்ரூசு தீவு
** மேற்குத் தீவுகள்:
*** ஆவுஆ தீவு
*** எர்மித் தீவுகள்
*** கணியெத் தீவுகள்
**** சாயி தீவு
*** நினிகோ தீவுகள்
*** வுவுலு தீவு
* நியூ அயர்லாந்து மாகாணம் (இல. 12)
** நியூ அயர்லாந்து தீவு முக்கிய தீவு
** நியூ அனோவர் தீவு
** செயிண்ட் மத்தாயசு கூட்டம்
** தபார் கூட்டம்
** லிகிர் கூட்டம்
** தங்கா கூட்டம்
** பெனி தீவுகள்
** தியாவுல் தீவு

* கிழக்கு நியூ பிரிட்டன் மாகாணம் (இல. 4)
** நியூ பிரிட்டன், முக்கிய தீவு
** யோர்க் இளவரசர் தீவுகள்
*** கபக்கோன்
*** ஊளு தீவு 
* மேற்கு நியூ பிரிட்டன் மாகாணம் (இல. 18)
** நியூ பிரிட்டன், முக்கிய தீவு
** விட்டு தீவுகள்
* மொரொபே மாகாணம் (இல. 11)
** உம்போய் தீவு
** தொளக்கிவா தீவு
** சாகர் தீவு
** ரிட்டர் தீவு
** மலை தீவு
** துவாம் தீவு
* மதாங்கு மாகாணம் (இல. 8)
** லோங் தீவு
** கிரவுண் தீவு
** கர்கார் தீவு
** பகபாக் தீவு
** மானம் தீவு
* கிழக்கு செப்பிக் மாகாணம் (இல. 5)
** சோட்டன் தீவுகள்

## மேற்கோள்கள்

## வெளி இணைப்புகள்

* 
* about the provinces 

பகுப்பு:பப்புவா நியூ கினியின் தீவுகள்
பகுப்பு:தீவுக்கூட்டங்கள்
கீரமங்கலம் மெய்நின்றநாதர் கோயில்

**கீரமங்கலம் மெய்நின்றநாதர் கோயில்** புதுக்கோட்டை மாவட்டம் ஆலங்குடியை அடுத்த கீரமங்கலம் நகரத்தில் அமைந்துள்ளது. இக்கோயில் இந்துசமய அறநிலையத்துறைக்கு சொந்தமானதாகும்.

## சிறப்புகள்
கோவிலின் முன்னர் உள்ள தடாகத்தில் 2016ம் ஆண்டு கட்டப்பட்ட பீடத்துடன் சேர்த்து 81 அடி உயரமுடைய நின்ற நிலையில் உள்ளது சிவன் சிலை. இந்த சிலை தென்னிந்தியாவில் உயரமான சிவன் சிலை எனவும் கூறப்படுகிறது. கோயிலின் வாசலில் சங்கப்புலவர் நக்கீரனின் சிலை அமைக்கப்பட்டுள்ளது. இந்தச் சிலை 7.25 அடி உயரம் கொண்டதாகும். இந்த சிலைகள் 2016 ஆம் ஆண்டு சனவரி மாதம் 20ஆம் நாளன்று திறக்கப்பட்டன.

கோவிலில் பிரகாரத்தில் விநாயகர், முருகப்பெருமான், தெட்சிணாமூர்த்தி, துர்க்கை, சண்டிகேஸ்வரர், நவகிரகங்கள் மற்றும் பைரவர் என அருள்பாளிக்கின்றனர். கொடிமரத்தின் அருகே இருக்கும் பிரதோஷ நந்திக்கு பிரதோஷ தினங்களில் பல்வேறு அபிஷேகங்கள் நடைபெற்று சிறப்பு வழிபாடுகளும் நடைபெறுகின்றன.

கீரமங்கலத்தை சுற்றி இருக்கும் 20க்கும் மேற்பட்ட கிராமங்களில் உள்ளவர்களின் திருமணங்கள் 75% இந்த கோவில் வளாகத்தில் நடைபெறுவது கூடுதல் சிறப்பாகும்.

## அமைப்பு
27 அடி உயர பீடத்தில் 54 அடி உயரத்தில் 81 அடி உயரத்தினைக் கொண்டு சிவன் சிலை அமைந்துள்ளது. தடாகத்தின் நடுவே இருக்கும் 81 அடி சிவன் சிலைக்கு நேராக கோவிலின் முன்னர் 7 1/2 அடி உயரத்தில் புலவர் நக்கீரருக்கும் சிலை அமைக்கப்பட்டுள்ளது. கோவிலில் மெய்யே உருவாக மெய்நின்ற நாதர் கிழக்கு திசை நோக்கி காட்சி தருகிறார். அவருக்கு இடப்புறத்தில் தெற்கு திசை நோக்கி அருள்பாளிக்கிறார் அம்பிகை ஒப்பில்லாமணி.

## பெயர்க்காரணம்
சங்க இலக்கியத்தில் ‘‘நக்கீரமங்கலத்தில் சிவனுக்கு 5 களஞ்சு‘‘ என்ற பாடல் வரி வருகிறது. அந்த வரியில் வரும் இடம் பழைய நக்கீரமங்கலம் இன்றைய கீரமங்கலம் என்று குறிப்பிடப்படுகிறது. இங்குள்ள கல்வெட்டுகளில் கோயிலுக்காக தானம் கொடுத்தவர்களின் பட்டியல் உள்ளது. மேலும் 800 ஆண்டுகளுக்கு முன்பு மெய்நின்றநாதருக்கும் ஒப்பிலாமணி அம்மையாருக்கும் குடமுழுக்கு நடத்தப்பட்டதாகவும் கல்வெட்டுகள் மூலம் அறியமுடிகிறது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள சிவன் கோயில்கள்
பகுப்பு:துப்புரவு முடிந்த மாவட்ட ஆசிரியர்கள் தொடங்கிய கட்டுரைகள்
வெண் தேக்கு

**வெண் தேக்கு** (அறிவியல் பெயர் : *PremnaLamiaceae*) என்பது பூக்கும் தாவர வகையைச்சார்ந்த லேமிசியாசி (Lamiaceae) என்ற குடும்பத்தைச்சாரந்த தாவரம் ஆகும். இத்தாவரம் பொதுவாக பசிபிக் மற்றும் இந்தியப் பெருங்கடல் பகுதிகளிலும்  ஆப்பிரிக்கா, தெற்கு ஆசியா, வடக்கு ஆஸ்திரேலியா போன்ற வெப்ப மற்றும் மித வெப்ப மண்டல்பகுதில் காணப்படுகிறது. மேலும் பல்வேறு இந்திய பெருங்கடல் பகுதி தீவுக்கூட்டங்களிலும் காணப்படுகிறது. இவற்றில் 135 வகைகள் காணப்படுகின்றன.

## மேற்கோள்கள்

பகுப்பு:பூக்கும் தாவரங்கள்
பகுப்பு:மரங்கள்
எம்4 சிறு துப்பாக்கி

**எம்4 சிறு துப்பாக்கி** (*M4 carbine*) என்பது எம்16ஏ2 வகைகளில் குறுகிய, பாரமற்ற தாக்குதல் நீள் துப்பாக்கி ஆகும். எம்4 5.56×45மிமீ, வான் குளிராக்கப்பட்ட, நேரடி விளைவு வாயு இயக்க, கொள்ளளவு தோட்டா அளித்தல் கொண்டது. இது  நீள சுடுகுழலும் தொலைக்காட்டி அடி அமைப்பும் கொண்டது.

எம்4 சிறு துப்பாக்கி பாரியளவில் ஐக்கிய அமெரிக்க ஆயுதப் படைகள் எம்16 நீள் துப்பாக்கிக்குப் பதிலாக பயன்படுத்தப்பட்டதும் அதிகளவில் ஐக்கிய அமெரிக்கத் தரைப்படை, ஐக்கிய அமெரிக்க ஈரூடகப் படைப்பிரிவு சண்டைப்பிரிகள் ஆகியவற்றின் முதன்மை காலாட் படை ஆயுதமாக இருந்தது.

## உசாத்துணை

## வெளி இணைப்புகள்

* Colt M4's Law Enforcement page and Colt M4's Military page
* US Army M4 fact file
* The AR-15/M16 Magazine FAQ
* U.S. Army Won't Field Rifle Deemed Superior to M4
* Online Army Study Guide 

பகுப்பு:குறும்மசுகெத்துகள்
பகுப்பு:தாக்குதல் மரைகுழல் துப்பாக்கிகள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
எசுசெக்சு பெரும் பிரிவு, நியூ செர்சி

**எசுசெக்சு மாவட்டம்** என்பது ஐக்கிய அமேரிக்காவில் அமைந்துள்ள ஒரு கவுன்டி ஆகும். இது ஐக்கிய அமெரிக்க நாடுகளின் நியூ செர்சி மாநிலத்தின் வடமேற்கு பகுதியில் அமைந்துள்ளது. 2014இன் மக்கள் தொகை கணக்கெடுப்பின் அடிப்படையில் இம்மாவட்டத்தின் மக்கள் தொகை 795,723 ஆகும். இது 2010இன் மக்கள் தொகை கணக்கெடுப்பான 783,987ஐ விட 1.5% அதிகமாகும். நியூ யோர்க் மாநகரப் பகுதியின் பகுதிகளுள் ஒன்றாக எசுசெக்சு மாவட்டம் விளங்குகிறது.

## மேற்கோள்கள்

பகுப்பு:ஐக்கிய அமெரிக்க கவுன்ட்டிகள்
முசுட்டைக்கொடி

**முசுட்டைக்கொடி** (அறிவியல் பெயர் : *Rivea hypocrateriformis*) இது ஒரு பூக்கும் தாவர வகையைச்சார்ந்த கொடியாகும். இவற்றில் 47 வகை உள்ளது. இவை ஆசியக்கண்டத்தில் அமைந்துள்ள நாடுகளான இந்தியா, பாக்கிஸ்தான் போன்ற நாடுகளில் காணப்படுகிறது. இதன் இலைப்பகுதி மருத்துவ குணம் கொண்டதாக உள்ளது. இதன் பூக்கள் வெள்ளை நிறத்தில் காணப்படுகிறது.

## மேற்கோள்கள்

பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:பூக்கும் தாவரங்கள்
பகுப்பு:கொடிகள்
பகுப்பு:தமிழ்நாட்டின் தாவரங்கள்
ஒடுபொன், நியூ ஜேர்சி

**ஒடுபொன்** (**Audubon**) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்டென் கவுன்டியில் அமைந்துள்ள ஒரு தன்னாட்சியுள்ள நகரமாகும்.
## பரப்பளவு
2010இன் மதிப்பீட்டின் அடிப்படையில் இந்நகரம் 1.50 சதுர கிலோ மீற்றர் பரப்பளவைக் கொண்டுள்ளது. இதில் 1.49 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.02 சதுர கிலோ மீற்றர் பிரதேசம் நீரினால் சூழப்பட்டுள்ளது.

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 8,819 ஆகும். ஒடுபொன் நகரத்தின் மக்கள் தொகை அடர்த்தி ஒரு கிலோ மீற்றருக்கு 5,925.7 குடிமக்கள் ஆகும்.

## மேற்கோள்கள்

பகுப்பு:கம்டென் மாவட்ட நகரங்கள்
பெருகட்டிக்கொடி

**பெருகட்டிக்கொடி** (அறிவியல் பெயர் : *Salacia*) இது இந்தியா போன்ற நாடுகளில் ஆயுர்வேத மூலிகையாகப் பயன்படும் கொடி வகையாகும். இது பூத்து காய்காய்க்கும் தாவரம் ஆகும். இக்கொடியானது செலாசுட்ரேசியே (Celastraceae) என்ற குடும்பத்தைச் சார்ந்தது ஆகும். இவை பொதுவாக வெப்ப மண்டல பகுதிகளில் அதிகமாக வளருகிறது. 

## மேற்கோள்கள்

பகுப்பு:தாவரப் பேரினங்கள்
பகுப்பு:பூக்கும் தாவரங்கள்
பகுப்பு:கொடிகள்
கம்டென், நியூ செர்சி

**கம்டென்** (**Camden**) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் அட்லாண்டிக் கவுன்டியில் அமைந்துள்ள ஒரு நகரமாகும்.
## பரப்பளவு
2010இன் மதிப்பீட்டின் அடிப்படையில் இந்நகரம் 10.34 சதுர கிலோ மீற்றர் பரப்பளவைக் கொண்டுள்ளது. இதில் 1.42 சதுர கிலோ மீற்றர் பிரதேசம் நீரினால் சூழப்பட்டுள்ளது. மிகுதி 8.92 சதுர கிலோ மீற்றர் பிரதேசம் நிலத்தினாலும் சூழப்பட்டுள்ளது.

## மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 77,344 ஆகும். கம்டென் நகரத்தின் மக்கள் தொகை அடர்த்தி ஒரு கிலோ மீற்றருக்கு 8,669.6 குடிமக்கள் ஆகும்.

## மேற்கோள்கள்

பகுப்பு:கம்டென் மாவட்ட நகரங்கள்
கற்றேனியர் சபை

**கற்றேனியர் சபை** (*Catenian Association*) கத்தோலிக்க திருச்சபையின் ஒரு பொதுநிலை அமைப்பாகும். இவ்வமைப்பில் "உடன்பிறந்தோர்" (*brothers*) என அழைக்கப்படும் ஏறத்தாழ 10,000 பேர் வரையில்) ஆங்கிலம்-பேசும் பல நாடுகளில் உறுப்பினராக உள்ளனர்.

## வரலாறு
இவ்வமைப்பு 1908 ஆம் ஆண்டில் இங்கிலாந்து, மான்செஸ்டர் நகரில் சால்ஃபோர்டு உரோமன் கத்தோலிக்க ஆயர் லூயி சார்லசு காசர்டெலி என்பவரின் முயற்சியால் கத்தோலிக்கத் தொழில்-சார் மற்றும் வணிக நோக்குடைய ஆண்களை தமக்கிடையே சுய-உதவிகளுக்காகத் தொடர்புகளை ஏற்படுத்தும் முகமாகவும், சமூக, குடும்பப் பிணைப்புகளை உருவாக்கும் முகமாகவும் ஆரம்பிக்கப்பட்டது.

## அமைப்பு
கற்றேனியர் சபையின் தலைமையகம் இங்கிலாந்தின் கவென்ட்ரி என்ற நகரில் அமைந்துள்ளது. இதன் கிளைகள் (வட்டங்கள் என அழைக்கப்படுகின்றன) ஐக்கிய இராச்சியம், மால்ட்டா, அயர்லாந்து, சிம்பாப்வே, தென்னாப்பிரிக்கா, ஆத்திரேலியா, இந்தியா, ஆங்காங், மற்றும் வங்காளதேசம் ஆகிய நாடுகளில் அமைந்துள்ளன. ஐக்கிய இராச்சியம், மற்றும் ஆத்திரேலியாவில் இவ்வமைப்பு அதிக உறுப்பினர் எண்ணிக்கையுடன் மிகவும் பலமான அமைப்பாக உள்ளது. உலகில் மொத்தம் 300 உள்ளூர் வட்டங்கள் 21 மாகாணங்களாகப் பிரிக்கப்பட்டு இயங்குகின்றன.

## மேற்கோள்கள்

## வெளி இணைப்புகள்
*thecatenians.com
*Wimbledon Catanians

பகுப்பு:கிறித்தவ அமைப்புகள்
இட்டாநகர் விமான நிலையம்

**இட்டாநகர் விமான நிலையம்** அல்லது **தோன்யி போலோ விமான நிலையம்** என்பது இந்திய மாநிலமான அருணாச்சலப் பிரதேசத்தின் பாபும் பாரே மாவட்டத்தில் கட்டப்பட்டுள்ள உள்நாட்டு விமான நிலையமாகும். 

2014 ஆம் ஆண்டின் ஆகஸ்டு மாதத்தில், இந்த விமான நிலையத்துக்கான திட்டம் வகுக்கப்பட்டு, பிப்ரவரி மாதம் 2019 ஆம் ஆண்டு இந்திய பிரதமர் நரேந்திர மோடியால் அடிக்கல் நாட்டப்பட்டது. 

டிசம்பர் 2020ல் துவங்கிய கட்டுமானம் மிக விரைவாக முடிக்கப்பட்டு 2022ஆம் ஆண்டு டிசம்பர் மாதம் நரேந்திர மோடியால் திறந்துவைக்கப்பட்டது. . இந்த விமான நிலையம் இந்திய வானூர்தி நிலைய ஆணையத்தால் 690 ஏக்கர் பரப்பளவில் ரூ.640 கோடி கட்டப்பட்டுள்ளது. 

இந்த நிலையத்தில் 2,300 மீட்டர் நீளத்துக்கு ஓடுபாதை கொண்டுள்ளது.

## படங்கள்



## சான்றுகள்

பகுப்பு:அருணாச்சலப் பிரதேசத்தில் போக்குவரத்து
பகுப்பு:இந்திய வானூர்தி நிலையங்கள்
பரித்கோட் இல்லம்

**பரித்கோட் இல்லம்** *(Faridkot House)* என்பது  பரித்கோட் மகாராசாவுக்குச் சொந்தமான தில்லியில் உள்ள முன்னாள் குடியிருப்பு  ஆகும். இந்த இல்லம் பரோடா இல்லத்திற்கு அடுத்துள்ள கோப்பர்நிக்கசு மார்க்கில் அமைந்துள்ளது. எடுப்பான நிறங்கள் வடிவ வடிவமைப்புகள் மற்றும் நெகிழி மற்றும் கண்ணாடிப் பொருட்களைக் கொண்டு உருவாக்கப்படும் ஆர்ட் டெக்கோ என்ற கலைநயத்துடன் இவ்வில்லம் கட்டப்பட்டுள்ளது. 

20 ஆண்டுகளாக நடைபெற்ற நீதிமன்றப் போராட்டத்தை சர் அரீந்தர் சிங் பிராரின் மகள்கள் வெற்றிபெற்றனர். இந்த வெற்றியினால் அவர்களுக்கு 4.4 பில்லியன் அமெரிக்க டாலர்கள் சொத்து கிடைத்தது. இச்சொத்தில் பரித்கோட் இல்லமும் அடங்கும்

## மேற்கோள்கள்

பகுப்பு:தில்லி அரண்மனைகள்
அப்பர் சியாங் நீர்மின்னாற்றல் திட்டம்

**அப்பர் சியாங் நீர்மின்னாற்றல் திட்டம்**, இந்திய மாநிலமான அருணாச்சலப் பிரதேசத்தின் அப்பர் சியாங் மாவட்டத்தில் கட்டப்பட்டுள்ள அணைகளின் மூலம் செயல்படுத்தப்படுகிறது. 

பிரம்மபுத்திரா ஆற்றின் கிளை ஆறான சியாங் ஆற்றில் பெரிய அணை கட்டப்பட்டு வருகிறது. இதன் மூலம் 10 பில்லியன் கன அடி நீரைத் தேக்கி வைக்க முடியும். இதன் மூலம் 10,000 முதல் 12,000 மெகாவாட் அளவிலான மின்சாரத்தை தயாரிக்க முடியும். இது தெற்காசியாவிலேயே பெரிய அணையாக இருக்கும்.

## சான்றுகள்

## இணைப்புகள்
*  அருணாச்சலப் பிரதேசத்தில் நீர்மின்னாற்றல் திட்டங்கள் 

பகுப்பு:அருணாச்சலப் பிரதேசத்திலுள்ள நீர்  மின் நிலையங்கள்
பகுப்பு:அருணாச்சலப் பிரதேசத்தில் உள்ள கட்டிடங்கள்
பகுப்பு:அருணாச்சலப் பிரதேச அணைகள்
அலாங்

*அலங், குஜராத்
*அலோங், அருணாசலப் பிரதேசம்
உருபொருள்-உறவு மாதிரி

**உருபொருள்-உறவு மாதிரி** (*entity–relationship model* - ER model) என்பது கருத்தமைவாக ஒரு சிக்கல் களத்தின் (Problem Domain) தரவு/தகவல் தேவைகளை அல்லது செயலாக்கத் தேவைகளை விபரிக்கப் பயன்படும் ஒரு தரவு மாதிரி ஆகும்.  இது தரவுத்தள வடிவமைப்பில் மேல்நிலையில் வணிக தரவுத் தேவைகளை பதிவு செய்ய பரவலாகப் பயன்படுத்தப்படுகின்றது.  முதலில் உருபொருள்-உறவு மாதிரியாக விபரிக்கப்பட்டு, பின்னர் தொடர்புசால் மாதிரியாக மாற்றப்பட்டு, பின்னர் குறிப்பான ஒரு தரவுத்தளமாக உருவாக்கப்படும்.

உருப்பொருளும் அதன் பண்புகளும் (attributes), உறவுகள் ஆகியன உருபொருள்-உறவு மாதிரியின் முக்கிய கூறுகள் ஆகும்.  

## மேற்கோள்கள்


பகுப்பு:தரவுத்தளங்கள்
நாகார்லாகுன்

**நாகார்லாகுன்**, இந்திய மாநிலமான அருணாச்சலப் பிரதேசத்தின் பபும் பரே மாவட்டத்தில் அமைந்துள்ளது. இது மாநிலத் தலைநகரான இட்டாநகரில் இருந்து 10 கி.மீ தொலைவில் உள்ளது. 

## மக்கள் தொகை
2001ஆம் ஆண்டு கணக்கெடுப்பின்படி,  இங்கு 26,912 மக்கள் வாழ்கின்றனர். இவர்களில்  53% மக்கள் ஆண்கள், ஏனையோர் பெண்கள். இங்கு வாழும் மக்களில் 69% பேர் கல்வியறிவு பெற்றுள்ளனர்.

## போக்குவரத்து

இங்கிருந்து திப்ருகர், குவாஹாட்டி விமான நிலையங்களுக்கு ஹெலிகாப்டர் வசதி உண்டு.

## சான்றுகள்

பகுப்பு:பபும் பரே மாவட்டம்
பகுப்பு:அருணாசலப் பிரதேசத்திலுள்ள ஊர்களும் நகரங்களும்‎
தேசு

**தேசு**, இந்திய மாநிலமான அருணாச்சலப் பிரதேசத்தின் லோஹித் மாவட்டத்தில் உள்ள நகரம்.

## போக்குவரத்து
*அருகிலுள்ள விமான நிலையம் : திப்ருகர் விமான நிலையம் (165 கி.மீ)
## மக்கள் தொகை
2011ஆம் ஆண்டு கணக்கெடுப்பின்படி, இங்கு 18,184 மக்கள் வாழ்கின்றனர்.

## சான்றுகள்


பகுப்பு:லோகித் மாவட்டம்
பகுப்பு:அருணாசலப் பிரதேசத்திலுள்ள ஊர்களும் நகரங்களும்‎
எல்1ஏ1 சுய-ஏற்ற மரைகுழல் துப்பாக்கி

**எல்1ஏ1 சுய-ஏற்ற நீள் துப்பாக்கி** (*L1A1 Self-Loading Rifle*) அல்லது **எஸ்எல்ஆர்** (*SLR*) என்பது பெல்ஜியத்தின் எப்என் எப்ஏஎல் போர் நீள் துப்பாக்கியின் பிரித்தானிய பொதுநலவாயத்திற்கான உருவாக்கமாகும். இது அவுத்திரேலிய தரைப்படை, கனடிய தரைப்படை, இந்தியத் தரைப்படை, ஜமைக்க பாதுகாப்புப் படை, மலேசிய தரைப்படை, நியூசிலாந்து தரைப்படை, உரோடிசிய தரைப்படை, தென் ஆப்பிரிக்க பாதுகாப்புப் படை, பிரித்தானிய தரைப்படை ஆகியவற்றின் பாவனையில் இருந்தது.

பல பொதுநலவாய எப்ஏஎல் துப்பாக்கி வடிவங்கள் அரை தானியங்கமாக மாத்திரம் உள்ளன.

## உசாத்துணை

பகுப்பு:மரைகுழல் துப்பாக்கிகள்
பாசிகாட்

**பாசிகாட்**, இந்திய மாநிலமான அருணாசலப் பிரதேசத்திலுள்ள கிழக்கு சியாங் மாவட்டத்தின் தலைநகரமாகும். இது அருணாசலப் பிரதேசத்தின் பழைமையான நகரங்களில் ஒன்று.

## தட்பவெப்ப நிலை

## மக்கள் தொகை
2001ஆம் ஆண்டு கணக்கெடுப்பில், இங்கு 21,972 மக்கள் வாழ்வது கண்டறியப்பட்டது. இவர்களில் 53% மக்கள் ஆண்கள், ஏனையோர் பெண்கள். இவர்களில் 64% மக்கள் கல்வியறிவு பெற்றுள்ளனர்.

## போக்குவரத்து
இந்த நகரத்தில் இருந்து குவாஹாட்டி, லக்கிம்பூர், இட்டாநகர் உள்ளிட்ட நகரங்களுக்கு சாலைவழிப் போக்குவரத்து வசதி உண்டு. 

## சான்றுகள்

## இணைப்புகள்

*  பாசிகாட் நகரத்தை பற்றி

பகுப்பு:கிழக்கு சியாங் மாவட்டம்
பகுப்பு:அருணாசலப் பிரதேசத்திலுள்ள ஊர்களும் நகரங்களும்
வகை 56 தாக்குதல் மரைகுழல் துப்பாக்கி

**வகை 56** (*Chinese Norinco Type 56*) என்பது உருசிய வடிவமைப்பும், உற்பத்தியுமான ஏகே-47, ஏகேஎம் தாக்குதல் நீள் துப்பாக்கிகளின் ஒரு வகையாகும். 1956 இல் இதன் உற்பத்தி அரச தொழிற்காலை 66 இல் ஆரம்பமாகி, 1973 வரை தொடர்ந்தது. அதன் பிறகு, இதன் உற்பத்தி நொரின்கோவினால் உற்பத்தி செய்யப்பட்டு, ஏற்றுமதியை முதற்மையாகக் கொண்டு உற்பத்தி செய்கிறது.

## உசாத்துணை

## வெளி இணைப்புகள்

*Sino Defence
*Modern Firearms 
*56 at IMFDB – detailing this weapon's use in Western cinema

பகுப்பு:தாக்குதல் மரைகுழல் துப்பாக்கிகள்
பரோடா இல்லம்

**பரோடா இல்லம்** *(Baroda House)* என்பது பரோடா மகாராசாவுக்குச் சொந்தமான தில்லியில் உள்ள முன்னாள் குடியிருப்பு  ஆகும். இந்த இல்லம் பரித்கோட் இல்லத்திற்கு அடுத்துள்ள கத்தூரிபா மார்க்கில் அமைந்துள்ளது. 

## வரலாறு

புது தில்லியின் கட்டடக் கலைஞர் சர் எட்வின் லூடைன்சு இவ்வில்லத்தை வடிவமைத்தார். அவர் இவ்வீட்டை ஒரு தொடர்வண்டியின் மேல் வடிவமைத்தார். இக்கட்டடப் பணிகள் 15 ஆண்டுகள் தொடர்ந்து நடந்து 1936 ஆம் ஆண்டில் நிறைவுபெற்றது. தற்பொழுது இவ்வில்லம் வடக்கு இரயில்வே பிரிவின் மண்டலத் தலைமையிடமாக பயன்படுத்தப்படுகிறது.

## மேற்கோள்கள்

பகுப்பு:தில்லி அரண்மனைகள்
பகுப்பு:பரோடா சமஸ்தானம்
தோலா, இந்தியா

**தோலா** *(Dhola)* என்பது இந்தியாவின் குசராத்து மாநிலத்தில் இருக்கும் பாவ்நகர் மாவட்டம் மாவட்டத்தில் உள்ள ஒரு கணக்கெடுப்பில் உள்ள ஊர் ஆகும்.

## புவியியல் அமைப்பு

21.88°  வடக்கு 71.78° கிழக்கு என்ற அடையாள ஆள்கூறுகளில் தோலா நகரம் பரவியுள்ளது. மேலும், கடல் மட்டத்தில் இருந்து 56 மீட்டர்கள் (183 அடி) உயரத்தில் இந்நகரம் அமைந்துள்ளது. தோலா கிராமத்திற்கான தொடருந்து நிலைய சந்திப்பு பாவ்நகர் மாநில தொடருந்து நிலையத்தில் உள்ளது.

## மக்கள் தொகையியல்

2001 ஆம் ஆண்டு எடுக்கப்பட்ட இந்திய மக்கள் தொகை கணக்கீட்டின்படி இந்நகரின் மக்கள் தொகை 8,049 ஆகும். இம்மக்கள் தொகையில் 52 விழுக்காடு நபர்கள் ஆண்கள் மற்றும் 48 விழுக்காடு நபர்கள் பெண்கள் ஆவர். தோலா    நகரின் எழுத்தறிவு சதவீதம் 67% ஆகும். இது  நாட்டின் சராசரி எழுத்தறிவு சதவீதமான 59.5% என்பதை விட அதிகமாகும். எழுத்தறிவில் ஆண்களின் சதவீதம் 75%  மற்றும் பெண்களின் எழுத்தறிவு சதவீதம் 58% ஆகும். மக்கள் தொகையில் 14 சதவீதத்தினர் ஆறு வயதிற்கு உட்பட்டவர்களாக உள்ளனர்.

## மேற்கோள்கள்


பகுப்பு:பாவ்நகர் மாவட்டம்
பகுப்பு:குஜராத் மாநிலத்திலுள்ள ஊர்களும் நகரங்களும்